
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 40 

16 Ιανουάριου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Συγκρότηση Επιτροπής στο Υπουργείο Εξωτερικών 
με αντικείμενο εφαρμογή και διάδοση Διεθνούς Αν¬ 


θρωπιστικού Δικαίου. 1 

Καθορισμός επιτοκίων εντόκων γραμματίων. 2 


Καθορισμός αμοιβής των συντονιστών και μελών των 
Ομάδων Διοίκησης Έργου (Ο.Δ.Ε.) που συγκροτή¬ 
θηκαν για το συντονισμό και διοίκηση της υλοποίη¬ 
σης του Προγράμματος Δράσεων «Αοΐίοη ρΙαπ», 
για τον Εκσυγχρονισμό του Συστήματος Παραγω¬ 


γής Δημοσίων Έργων της χώρας. 3 

Έγκριση Υπερωριακής, απασχόλησης μονίμων υπαλ¬ 
λήλων της Ακαδημίας Αθηνών, για το Β' εξάμηνο 

του 2003. 4 

Καθορισμός εφάπαξ αποζημίωσης της Προέδρου, 
των μελών και του γραμματέα της Ομάδας Εργα¬ 
σίας στο Υπουργείο Δικαιοσύνης για την απλού- 


στευση και ενιαιοποίηση των εντύπων αιτήσεων 


που χρησιμοποιούν οι πολίτες στα Πρωτοδικεία 

της χώρας. 5 

Αποδοχή παραίτησης του Προέδρου Διοικητικού Συμ¬ 
βουλίου του Ινστιτούτου Αμυντικών Αναλύσεων 

Υπουργείου Εθνικής Άμυνας. 6 

Διορισμός Προέδρου Διοικητικού Συμβουλίου του Ιν¬ 
στιτούτου Αμυντικών Αναλύσεων Υπουργείου Εθνι¬ 
κής Άμυνας. 7 

Συγκρότηση και ορισμός μελών Ομάδας Εργασίας... 8 

Σύσταση νέου Δημοτικού Νομικού Προσώπου με την 
επωνυμία «Σχολική Επιτροπή Λυκείου Δημοτικού 
Διαμερίσματος Ν. Μαγνησίας» στον Δήμο Εχεδώ- 

ρου του Νομού Θεσσαλονίκης. 9 

Έγκριση τροποποίησης καταστατικού του Νομικού Προ¬ 
σώπου Ιδιωτικού Δικαίου στη Νομαρχιακή Αυτοδιοί¬ 
κηση Σάμου με την επωνυμία «ΟΡΓΑΝΙΣΜΟΣ ΤΟΥ¬ 


ΡΙΣΜΟΥ ΝΟΜΑΡΧΙΑΚΗΣ ΑΥΤΟΔΙΟΙΚΗΣΗΣ ΣΑΜΟΥ» 10 


ΑΠΟΦΑΣΕΙ Σ 

Αριθ. 2/53482/0022 (1) 

Συγκρότηση Επιτροπής στο Υπουργείο Εξωτερικών με 
αντικείμενο εφαρμογή και διάδοση Διεθνούς Ανθρω¬ 
πιστικού Δικαίου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΞΩΤΕΡΙΚΩΝ 

Έχοντας υπόψη: 

1. Ότι η Ελλάδα είναι συμβαλλόμενο Μέρος στις Συμ¬ 
βάσεις της Γενεύης του 1949 και τα Πρόσθετα Πρωτό¬ 
κολλα τους του 1977. 

2. Αναγνωρίζοντας ότι η πρωταρχική ευθύνη για την 
εφαρμογή του διεθνούς ανθρωπιστικού δικαίου ανήκει 
στα κράτη και ότι το άρθρο 1, κοινό στις τέσσερις Συμβά¬ 
σεις της Γενεύης του 1949, καθιερώνει την υποχρέωση 
σεβασμού και διασφάλισης του σεβασμού των διατάξεων 
τους σε όλες τις περιστάσεις. 

3. Εκτιμώντας τη χρησιμότητα σύστασης ειδικών επι¬ 
τροπών που συμβάλλουν και συνδράμουν τις κυβερνή¬ 
σεις στην εφαρμογή και διάδοση του διεθνούς ανθρωπι¬ 
στικού δικαίου, σε εθνικό και διεθνές επίπεδο, σύμφωνα 
και με τις συστάσεις της 27ης Διεθνούς Διάσκεψης Ερυ¬ 
θρού Σταυρού και Ερυθρός Ημισελήνου, που έλαβε χώρα 
το Νοέμβριο 1999 στη Γενεύη. 

4. Τις διατάξεις των παραγράφων 3 και 4 του άρθρου 31 
του Οργανισμού του Υπουργείου Εξωτερικών, ο οποίος 
κυρώθηκε με τη διάταξη του άρθρου πρώτου του Ν. 
2594/1998 «Κύρωση ως Κώδικα του σχεδίου νόμου "Ορ¬ 
γανισμός του Υπουργείου Εξωτερικών"» (Α' 62/1998), 
όπως η πρώτη τροποποιήθηκε με τη διάταξη της παρα¬ 
γράφου 1 του άρθρου 11 του Ν. 2949/2001 «Προξενική 
διατίμηση και άλλες διατάξεις» (Α' 243/2001) και τη διάτα¬ 
ξη της παραγράφου 4 του άρθρου 5 του Ν. 3072/2002 
«Επιθεώρηση αρχών της εξωτερικής υπηρεσίας, εκπαί¬ 
δευση και αξιολόγηση των υπαλλήλων του Υπουργείου 
Εξωτερικών και άλλες διατάξεις» (Α' 294/2002). 

5. Τις διατάξεις της 1065956/863/Α0006/15.7.2003 από¬ 
φασης του Πρωθυπουργού και του Υπουργού Οικονο¬ 
μίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β' 985/2003). 

6. Τη διάταξη του εδαφίου α'της παραγράφου 2 του άρ¬ 
θρου 29Ατου Ν. 1558/1985 «Κυβέρνηση και κυβερνητικά 
όργανα» (Α' 137/1985), όπως προστέθηκε με τη διάταξη 
του άρθρου 27 του Ν. 2081/1992 «Ρύθμιση των Επιμελη¬ 
τηρίων» (ΑΊ 54/1992), και αντικαταστάθηκε με τη διάταξη 
του εδαφίου α'της παραγράφου 2 του άρθρου 1 του Ν. 
2469/1997 «Περιορισμός και βελτίωση της αποτελεσματι- 
κότητας των κρατικών δαπανών και άλλες διατάξεις» (Α' 
38/1997), και το γεγονός ότι από την εφαρμογή των δια¬ 
τάξεων της παρούσας απόφασης προκαλείται συνολική 
δαπάνη ύψους 15.000 ΕΥΡΩ, η οποία θα βαρύνει τον προ¬ 
ϋπολογισμό του Υπουργείου Εξωτερικών του οικονομι¬ 
κού έτους 2003 με το ποσό των 600 ΕΥΡΩ, και των ετών 
2004 και 2005 με το ποσό των 7.200 ΕΥΡΩ για κάθε έτος, 
φορέας 110, Κ.Α.Ε. 515, για τον οποίο υπάρχουν εγγε¬ 
γραμμένες πιστώσεις, αποφασίζουμε: 

Άρθρο 1 

Συγκροτείται στο Υπουργείο Εξωτερικών Επιτροπή με 
αόριστη διάρκεια και αντικείμενο την εφαρμογή και διά¬ 
δοση του Διεθνούς Ανθρωπιστικού Δικαίου. 

Άρθρο 2 

Η Επιτροπή αποτελείται από εκπροσώπους των Υπουρ¬ 
γείων Εξωτερικών, Εθνικής Άμυνας, Εσωτερικών, Δημό¬ 
σιας Διοίκησης και Αποκέντρωσης, Δημόσιας Τάξης, Εθνι¬ 
κής Παιδείας και Θρησκευμάτων, Δικαιοσύνης, Υγείας και 
Πρόνοιας, Πολιτισμού, εκπροσώπους της Γενικής Γραμ¬ 
ματείας Νέας Γενιάς καιτης Διεύθυνσης Πολιτικής Σχεδία¬ 
σης και'Εκτακτης Ανάγκης (Π.Σ.Ε.Α.), δύο μέληΔΕΠ ελλη¬ 
νικού ΑΕΙ, με νομική κατάρτιση και ειδίκευση σε θέματα Διε¬ 
θνούς Ανθρωπιστικού Δικαίου, εκπρόσωπο του Ελληνικού 
Ερυθρού Σταυρού, και ένα μέλος, το οποίο αναλαμβάνει 
την επιστημονική υποστήριξη του έργου της Επιτροπής. 

Κάθε Υπουργείο από τα ανωτέρω αναφερθέντα μετέχει 
στην Επιτροπή σε επίπεδο Γενικών Γραμματέων ή ανα¬ 
πληρωτών τους από την αρμόδια διεύθυνση ή υπηρεσία. 

Από το Υπουργείο Εξωτερικών υπάρχει συμμετοχή της 
Ειδικής Νομικής Υπηρεσίας, της ΥΔΑΣ και της Δ1 Διεύ¬ 
θυνσης. 

Από το Υπουργείο Εθνικής Άμυνας μετέχουν εκπρόσω¬ 
ποι του ΓΕΕΘΑ και ΕΠΥΕΘΑ. 

Τα μέλη ΔΕΠ ορίζονται από τον Υπουργό Εξωτερικών. 

Άρθρο 3 

Τα μέλη της Επιτροπής είναι μη αμειβόμενα. Αμοιβή προ- 
βλέπεται μόνο για το μέλος, που αναλαμβάνει την επιστη¬ 
μονική υποστήριξη του έργου της Επιτροπής, όπως ειδικό¬ 
τερα ορίζεται στο άρθρο 6 της παρούσας απόφασης. 

Η Επιτροπή συμβάλλει στην αποδοτικότερη διεξαγωγή 
του έργου του Υπουργείου Εξωτερικών έχοντας συμβου¬ 
λευτικό ρόλο ως προς τις εφαρμογές του Διεθνούς Αν¬ 
θρωπιστικού Δικαίου απάτη Διοίκηση και άλλους φορείς. 
Ταυτόχρονα με πρωτοβουλίες και προτάσεις της ανα¬ 
λαμβάνει, ενημερωτικά, έναν προωθητικό ρόλο ως προς 
την κινητοποίηση της κοινωνίας σε τομείς σχετικούς μετο 
Διεθνές Ανθρωπιστικό Δίκαιο. 

Ειδικότερα, η Επιτροπή στο πλαίσιο του Υπουργείου 
Εξωτερικών μπορεί να διατυπώνει συστάσεις-προτάσεις 


νομοθετικών ρυθμίσεων προς εφαρμογή των υποχρεώ¬ 
σεων, που απορρέουν από τις Συμβάσεις της Γενεύηςτου 
1949, τα Πρωτόκολλα του 1977 καθώς και τις άλλες πρά¬ 
ξεις του Διεθνούς Ανθρωπιστικού Δικαίου, συμπεριλαμ¬ 
βανομένων και των καταστατικών των διεθνών ποινικών 
δικαστηρίων, προτάσεις επικυρώσεων διεθνών συμβάσε¬ 
ων, προτάσεις προς τη Διοίκηση, συστάσεις για τη δια¬ 
μόρφωση της πολιτικής προώθησης του Διεθνούς Αν¬ 
θρωπιστικού Δικαίου σε εθνικό και διεθνές επίπεδο, συ¬ 
στάσεις για διάδοση του Διεθνούς Ανθρωπιστικού 
Δικαίου σε ΜΜΕ, ΜΚΟ, κοινωνικούς εταίρους και φορείς, 
σχολεία κ.λπ. 

Η Επιτροπή συντάσσει εκθέσεις προόδου για την κατά¬ 
σταση εφαρμογής του Διεθνούς Ανθρωπιστικού Δικαίου 
στην Ελλάδα, προωθεί συστηματικά προγράμματα διά¬ 
δοσης, όπως προβλέπεται στο πρόγραμμα δράσης 2000- 
2003, προετοιμάζει 3μηνες Εκθέσεις Δράσεων, συνεργά¬ 
ζεται με πανεπιστημιακά Τμήματα, ερευνητικά κέντρα και 
άλλους φορείς με ενασχόληση στα θέματα Διεθνούς Αν¬ 
θρωπιστικού Δικαίου. 

Η Επιτροπή συνεργάζεται με τη Διεθνή Επιτροπή Ερυ¬ 
θρού Σταυρού και άλλα διεθνή όργανα για την προώθηση 
της εφαρμογής του Διεθνούς Ανθρωπιστικού Δικαίου, 
μπορεί να αναπτύσσει διεθνή συνεργασία με ανάλογες 
αρχές και εθνικούς φορείς σε άλλες χώρες, προωθώντας 
τη διάδοση και εφαρμογή του Διεθνούς Ανθρωπιστικού 
Δικαίου και προωθεί άλλες δράσεις, τις οποίες θεωρεί 
απαραίτητες για την υλοποίηση του έργου της. 

Άρθρο 4 

Η Επιτροπή μπορεί να λειτουργεί και με τη μορφή επι- 
μέρους ομάδων. Σε αυτές τις ομάδες δύναται να μετέ¬ 
χουν και υπάλληλοι Διευθύνσεων Πολιτικού Σχεδιασμού 
Εκτάκτου Ανάγκης, Εκπαίδευσης κλπ. 

Ανάλογα με την εξέταση ειδικότερου αντικειμένου, ο 
Πρόεδρος μπορεί να προσκαλείαά άοοστις εργασίες της 
εκπροσώπους άλλων φορέων (π.χ. Κοινοβούλιο, ΑΕΙ, δι¬ 
καστικό σώμα κ.λπ.) ή στελέχη της Διοίκησης. 

Άρθρο 5 

Η Επιτροπή έχει Πρόεδρο και Αντιπρόεδρο με τριετή 
θητεία, η οποία δύναται να ανανεούται. Η επιστημονική 
υποστήριξη του έργου της Επιτροπής ανατίθεται σε μέ¬ 
λος της Επιτροπής, το οποίο ορίζεται με τριετή θητεία, η 
οποία δύναται να ανανεούται. Ο/Η Πρόεδρος θα είναι μέ¬ 
λος ΔΕΠ, Νομικός, με διεθνή εμπειρία και ειδικές γνώσεις 
στα αντικείμενα του Διεθνούς Ανθρωπιστικού Δικαίου. Τη 
γραμματειακή και οργανωτική υποστήριξη της Επιτρο¬ 
πής αναλαμβάνει η Δ1 Δ/νση του Υπουργείου Εξωτερι¬ 
κών, η οποία επικουρείται στο έργο αυτό από την Ειδική 
Νομική Υπηρεσία. 

Άρθρο 6 

Πρόεδροςτης Επιτροπής με τριετή θητεία ορίζεται ο κ. Στέ¬ 
λιος Περράκης, Καθηγητής του Παντείου Πανεπιστημίου. 

Μέλος της Επιτροπής, το οποίο αναλαμβάνει την επιστη¬ 
μονική υποστήριξη του έργου της Επιτροπής, ορίζεται με 
τριετή θητεία από τη δημοσίευση της παρούσας απόφα¬ 
σης η Μαρία-Ντανιέλλα Μαρούδα, δικηγόρος. Η συνολική 
μηνιαία αποζημίωση του συγκεκριμένου μέλους από τη δη¬ 
μοσίευση της παρούσας απόφασης καθορίζεται στο ποσό 
των 600 ΕΥΡΩ. Για την καταβολή της αποζημίωσης απαι¬ 
τείται η προηγούμενη υποβολή σχετικής βεβαίωσης στην 

αρμόδια οικονομική υπηρεσία του Υπουργείου Εξωτερι¬ 
κών από τον πρόεδρο της Επιτροπής σχετικά με την εκτέ¬ 
λεση του έργου της επιστημονικής υποστήριξης της Επι¬ 
τροπής από την Μαρία - Ντανιέλλα Μαρούδα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Δεκεμβρίου 2003 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΕΞΩΤΕΡΙΚΩΝ 

ΝΙΚΟΣ ΦΑΡΜΑΚΗΣ ΓΕΩΡΓΙΟΣ Α. ΠΑΠΑΝΔΡΕΟΥ 
-♦- 

Αριθ. 2/520/0023Α (2) 

Καθορισμός επιτοκίων εντόκων γραμματίων. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 1 και 2 του Ν.Δ. 3745/57 
"Περί εκδόσεως εντόκων γραμματίων". 

2. Τις διατάξεις των άρθρων 1 και 4 του Ν. 1266/1982 
"Περί οργάνων ασκήσεως της νομισματικής πιστωτικής 
και συναλλαγματικής πολιτικής και άλλων διατάξεων". 

3. Την προηγούμενη απόφαση του Υπουργού Οικονο¬ 
μίας και Οικονομικών 2/48944/0023/4.9.2003 «Καθορι¬ 
σμός επιτοκίων εντόκων γραμματίων διάρκειας 13,26 και 
52 εβδομάδων». 

5. Τα αποτελέσματα της από 7.1.2004 δημοπρασίας 
Εντόκων Γραμματίων διάρκειας 13,26 και 52 εβδομάδων. 

6. Την 1065956/863/Α0006/15.7.2003 (ΦΕΚ 985/Β/ 
16.7.2003) απόφαση του Πρωθυπουργού και του Υπουρ¬ 
γού Οικονομίας και Οικονομικών «Ανάθεση αρμοδιοτή¬ 
των του Υπουργού Οικονομίας και Οικονομικών στους 
Υφυπουργούς Οικονομίας και Οικονομικών», αποφασί¬ 
ζουμε: 

1. Ορίζουμε το επιτόκιο των εντόκων γραμματίων, Ν.Δ. 
3745/57, που θα εκδοθούν ή θα ανανεωθούν από 7 Ιανου¬ 
άριου 2004 ως εξής: 

α) για τα έντοκα γραμμάτια τρίμηνης διάρκειας ή 13 
εβδομάδων σε 2,34% β) για τα έντοκα γραμμάτια εξάμη- 
νης διάρκειας ή 26 εβδομάδων σε 2,27% και γ) για τα έντο¬ 
κα γραμμάτια ετήσιας διάρκειας ή 52 εβδομάδων σε 
2,25% 

2. Τα παραπάνω επιτόκια είναι εκείνα που προέκυψαν κα¬ 
τά τη δημοπρασία της 7ης Ιανουάριου 2004 για έντοκα 
γραμμάτια διάρκειας 13,26 και 52 εβδομάδων, αντίστοιχα. 

3. Για τα άληκτα έντοκα γραμμάτια και για το χρονικό 
διάστημα από την πιο πάνω ημερομηνία (7.1.2004) μέχρι 
τη λήξη τους ισχύουν οι αποφάσεις μας βάσει των οποίων 
έγινε η έκδοση τους. 

3. Κάλυψη δαπάνης. 

Από τις διατάξεις της απόφασης αυτής προκαλούνται 
δαπάνες σε βάρος του Κρατικού Προϋπολογισμού οικο¬ 
νομικών ετών 2004 και 2005 οι οποίες έχουν προβλεφθεί 
και θα καλυφθούν από τις δαπάνες εξυπηρέτησηςτου Δη¬ 
μοσίου Χρέους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιανουάριου 2004 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 


Αριθ. 2/37309 (3) 

Καθορισμός αμοιβής των συντονιστών και μελών των 
Ομάδων Διοίκησης Έργου (Ο.Δ.Ε.) που συγκροτήθη¬ 
καν για το συντονισμό και διοίκηση της υλοποίησης 
του Προγράμματος Δράσεων «ΑοΙίοη ρΐεπ», για τον 
Εκσυγχρονισμό του Συστήματος Παραγωγής Δημο¬ 
σίων Έργων της χώρας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 6 του Ν. 679/ 
1977 «περί αυξήσεως θέσεων προσωπικού του Υ.Δ.Ε. και 
ρυθμίσεις συναφών θεμάτων» (ΦΕΚ 245/Α'). 

2. Το άρθρο 5 του Ν. 2229/1994 (ΦΕΚ 138/Α') όπως τρο¬ 
ποποιήθηκε και ισχύει με την παρ. 2 του άρθρου δωδέκα¬ 
του του Ν. 2338/1999 (ΦΕΚ202/Α') σχετικά με αμοιβή στα 
μέλη επιτροπών ή ομάδων εργασίας που συστήνονταιγια 
επεξεργασία ειδικών θεμάτων της ΓΓΔΕ. 

3. Την παρ. 5 του άρθρου 19 του Ν. 2470/1997 (ΦΕΚ 
40/Α') όπως συμπληρώθηκε με το άρθρο 15 του Ν. 
2703/1999 (ΦΕΚ 72/Α') σχετικά με το ανώτατο όριο πρό¬ 
σθετων αμοιβών. 

4. Το άρθρο 40του Ν. 849/1978 όπως συμπληρώθηκε με 
το άρθρο 8 του Ν. 2129/1993 (ΦΕΚ 57/Α') σχετικά με την 
αναδρομική ισχύ κανονιστικών πράξεων καθορισμού 
αποζημιώσεων από συμμετοχή σε συλλογικά όργανα. 

5. Την παρ. 2του άρθρου 29Ατου Ν. 1558/1985 «Κυβέρ¬ 
νηση και Κυβερνητικά όργανα» (ΦΕΚ 137/Α ), που προστέ¬ 
θηκε με το άρθρο 27 του Ν. 2081/1992 (ΦΕΚ 154/Α'). 

6. Το άρθρο 104 παρ. 2 του Συντάγματος. 

7. Την 2/74260/0004/15.10.99 κοινή υπουργική απόφα¬ 
ση «Μεταβίβαση εξουσίας υπογραφής σύμφωνα με το 
άρθρο7παρ. ΙτουΝ. 1943/99στο Γενικό ΓραμματέαΔη- 
μοσιονομικής Πολιτικής. 

8. Το άρθρο 18του Ν. 2503/1997 «Διοίκηση, οργάνωση 
στελέχωση Περιφέρειας, θέματα ΟΤΑ κλπ. 

9. Την ΔΟ/Ο/3/203/Φ3510/25-3-2003 Απόφαση της 
Υπουργού ΠΕ.ΧΩ.Δ.Ε. σχετικά με έγκριση διάθεσης πί¬ 
στωσης 2.000.000 € στη Δ/νση Οργάνωσης & Απλού- 
στευσης Διαδικασιών για την κάλυψη δαπανών του ενά- 
ριθμου έργου 2002ΣΕ07130035 «Εκσυγχρονισμός του 
συστήματος Δημοσίων Έργωντης Γ.Γ.Δ.Ε. - αμοιβή Ομά¬ 
δων Εργασίας και Επιτροπών. 

10. Την Δ0/0/2/98/Φ. 1510/21-10-2002 κοινή υπουργική 
απόφαση των Υπουργών Εσωτερικών, Δημόσιας Διοίκη¬ 
σης & Αποκέντρωσης και Περιβάλλοντος, Χωροταξίας & 
Δημοσίων Έργων σχετικά με τη συγκρότηση Ομάδων Δι¬ 
οίκησης Έργου για το συντονισμό και διοίκηση της υλο¬ 
ποίησης και Προγράμματος Δράσεων «ΑοΙίοη ρΙαπ», για 
τον Εκσυγχρονισμό του Συστήματος Παραγωγής Δημο¬ 
σίων Έργων της χώρας. 

11. Την Δ0/0/225/5/Φ. 1850/7.8.2003 κοινή υπουργική 
απόφαση των Υπουργών Εσωτερικών, Δημόσιας Διοίκη¬ 
σης και Αποκέντρωσης και Περιβάλλοντος, Χωροταξίας 
& Δημοσίων Έργων σχετικά με τη ανασυγκρότηση Ομά¬ 
δων Διοίκησης Έργου για το συντονισμό και διοίκηση της 
υλοποίησης και Προγράμματος Δράσεων «ΑοΙίοη ρΐεη», 
για τον Εκσυγχρονισμό του Συστήματος Παραγωγής Δη¬ 
μοσίων Έργων της χώρας. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


12. Την οικ.205/5.2.2003 απόφαση της Ειδικής Υπηρε¬ 
σίας Διαχείρισης Επιχειρησιακού Προγράμματος «Οδικοί 
Άξονες, Λιμάνια και Αστική Ανάπτυξη» (ΕΥΔ/ΕΠ-ΟΑΛΑΑ), 
μεταβίβασης αρμοδιότητας ανάθεσης και εκτέλεσης 
ενεργειών Τεχνικής Βοήθειας - Στήριξης, σχετικών με την 
υλοποίησητου «Σχεδίου Δράσης» για τον Εκσυγχρονισμό 
του Συστήματος Παραγωγής Δημοσίων Έργων στην Ελ¬ 
λάδα, στη Διεύθυνση Οργάνωσης & Απλούστευσης Δια¬ 
δικασιών της Γ.Γ.Δ.Ε. 

13. ΤηνΔ17α/01/79/Φ2.2.1/24.8.1989 Απόφαση μεταβί¬ 
βασης αρμοδιοτήτων του Υπουργού ΠΕ.ΧΩ.Δ.Ε. στον Γε¬ 
νικό Γραμματέα και στους Προϊστάμενους των Διευθύν¬ 
σεων και των Τμημάτων της Κεντρικής Υπηρεσίας της 
Γ.Γ.Δ.Ε. του Υ.ΠΕ.ΧΩ.Δ.Ε. 

14. Το γεγονός ότι με την παρούσα απόφαση προκαλεί- 
ται δαπάνη της τάξης των τετρακοσίων δέκα τεσσάρων χι¬ 
λιάδων (414.000) €. Η δαπάνη αυτή επιβαρύνει τη ΣΑΕ 
071/3 και συγκεκριμένα το έργο 2002 ΣΕ 07130035 «Εκ¬ 
συγχρονισμός του συστήματος δημοσίων έργων της 
ΓΓΔΕ-Αμοιβή Ομάδων εργασίας και επιτροπών, αποφασί¬ 
ζουμε: 

1. Καθορίζουμε κατά παρέκκλιση των διατάξεων του Ν. 
2470/1997 (ΦΕΚ 40/Α'), εφάπαξ αποζημίωση κατά μήνα 
των συντονιστών, των μελών και των γραμματέων των 
Ομάδων Διοίκησης Έργου (Ο.Δ.Ε.) για τον συντονισμό 
και Διοίκηση της Υλοποίησης του Προγράμματος Δράσε¬ 
ων (Αοίίοη ΡΙαη), για τον Εκσυγχρονισμό του Συστήματος 
Παραγωγής Δημοσίων Έργων της χώρας, ως ακολού¬ 
θως: 

1. Γ ια τα πενήντα πέντε (55) μέλη των Ομάδων Διοίκησης 
Έργου (Ο.Δ.Ε.) το ποσό των πεντακοσίων (500) € ανά μή¬ 
να απασχόλησης, για δέκα τέσσερις (14) μήνες (από τον 
11 ο/2002 έως τον 12ο/2003), δηλαδή συνολικά το ποσό 
των επτά χιλιάδων (7.000) € για κάθε ένα μέλος. 

II. Για τα πέντε (5) μέλη των Ομάδων Διοίκησης Έργου 
(Ο.Δ.Ε) το ποσό των πεντακοσίων (500) € ανά μήνα απα¬ 
σχόλησης για πέντε (5) μήνες (από τον 8ο /2003 έως τον 
12ο /2003) δηλαδή συνολικά το ποσό των δύο χιλιάδων 
πεντακοσίων (2.500) για κάθε ένα μέλος. 

III. Γ ια τους έντεκα (11) γραμματείς των Ομάδων Διοί¬ 
κησης Έργου (Ο.Δ.Ε.), το ποσό των τριακοσίων (300) € 
ανά μήνα απασχόλησης, για πέντε (5) μήνες (από τον 
8ο/2003 έως τον 12ο/2003), δηλαδή συνολικά το ποσό 
των χιλίων πεντακοσίων (1500) € για κάθε ένα γραμματέα. 

2. Η ανωτέρω αποζημίωση καταβάλλεται στους δικαι¬ 
ούχους με βεβαίωση του Συντονιστή. Οι συνεδριάσεις, 
για μεν την Συντονιστική Ο.Δ.Ε. (1η) θα είναι τουλάχιστον 
μία το μήνα, για δε τις υπόλοιπες Ο.Δ.Ε. τουλάχιστον δύο 
(2) το μήνα. 

3. Σε περίπτωση μερικής συμμετοχής των δικαιούχων 
θα γίνεται ανάλογη περικοπή της αποζημίωσης. 

4. Ειδικότερα για τους δημοσίους υπαλλήλους - μέλη 
της ομάδας η αποζημίωση θα καταβάλλεται εφόσον συμ¬ 
μετέχουν στις συνεδριάσεις που πραγματοποιούνται 
εκτός ωραρίου λειτουργίας. 

5. Επισημαίνουμε ότι το κάθε μέλος αμείβεται για τη 
συμμετοχή του σε μία μόνο Ο.Δ.Ε. 

6. Η δαπάνη αποζημίωσης θα βαρύνει τις πιστώσεις 
του Προϋπολογισμού Δημοσίων Επενδύσεων, ΣΑΕ 
071/3, του ενάριθμου έργου 2002ΣΕ07130035 «Εκσυγ¬ 
χρονισμός του Συστήματος Δημοσίων Έργων της 


Γ.Γ.Δ.Ε. - Αμοιβή Ομάδων Εργασίας και Επιτροπών» και 
θα ανέρχεται στο ποσό των τετρακοσίων δέκα τεσσά¬ 
ρων χιλιάδων (414.000) €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Δεκεμβρίου 
Οι Γ ενικοί Γ ραμματείς 

Δημοσιονομικής Πολιτικής Δημοσίων Έργων του Υπουργείου 

του Υπουργείου Οικονομίας Περιβάλλοντος, Χωροταξίας 
και Οικονομικών και Δημοσίων Έργων 

ΙΩΑΝΝΗΣ ΚΟΥΣΟΥΛΑΚΟΣ ΠΑΝ. ΒΑΣΙΛΕΙΟΥ 

-Φ- 

Αριθ. 2/71139/0022 (4) 

Έγκριση Υπερωριακής, απασχόλησης μονίμων υπαλλή¬ 
λων της Ακαδημίας Αθηνών, για το Β' εξάμηνο του 

2003. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 18 του Ν. 2470/97 «Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις» (Α' 40), όπως αντι- 
καταστάθηκαν από το άρθρο 15 του Ν. 2592/1998 «Ανα¬ 
προσαρμογή συντάξεων πολιτικών συνταξιούχων του 
Δημοσίου, ρύθμιση συνταξιοδοτικών θεμάτων και άλλες 
διατάξεις» (Α' 57). 

2. Την 1065956/863/Α.0006/15.7.2003 (ΦΕΚ 985/Β7 
16.7.2003) κοινή απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων στους 
Υφυπουργούς Οικονομικών» 

3. Την 2/74260/0004/15.10.99 (ΦΕΚ 1925/15.10.1999 
τ.Β') κοινή Υπουργική Απόφαση. 

4. Την ΣΤ5/5/1.2.2000 (ΦΕΚ 132/10.2.2000 τ.Β') Υπουρ¬ 
γική απόφαση. 

5. Τις εγκυκλίους 2030771/4262/0022/24.4.1997 και 
2022941/2297/0022/7.4.1998 και 2/8803/0022/8.2.99 του 
Γ ενικού Λογιστηρίου του Κράτους. 

6. Τα 72121/11.7.2003 και 72306/4.8.2003 έγγραφα της 
Ακαδημίας Αθηνών από τα οποίο προκύπτει ότι: 

α) οι υπερωρίες θα γίνονται από Δευτέρα έως Παρα¬ 
σκευή από 14.30 μέχρι 22.00. 

β) Υπεύθυνος για την παρακολούθηση και τον έλεγχο 
πραγματικής παροχής της υπερωριακής απασχόλησης 
ορίζεται ο Γενικός Γραμματέας της Ακαδημίας κ.α.α. 
υπάλληλοςτου Κλάδου ΠΕΔιοικητικού. 

7. Το γεγονός ότι η συνολική δαπάνη που προκαλείται 
από την απόφαση αυτή ανέρχεται στο ποσό των 58.070 
ΕΥΡΩ και θα βαρύνει τον προϋπολογισμό εξόδων του 
ΥΠ.Ε.Π.Θ. Κ.Α. 0511 του Φ.19-610, όπου υπάρχει η σχετι¬ 
κή πίστωση, μετά από σχετική μεταφορά, αποφασίζουμε: 

Εγκρίνουμε μέσα στα πλαίσια των εγκεκριμένων πιστώ¬ 
σεων του προϋπολογισμού έτους 2003 την υπερωριακή 
απασχόληση, πέραν του υποχρεωτικού ωραρίου και μέχρι 
22ης ώρας σε σαράντα (40) μονίμους διοικητικούς υπαλ¬ 
λήλους της Ακαδημίας Αθηνών για το χρονικό διάστημα 
από 1.10.2003 μέχρι 31.12.2003 και για αριθμό ωρών δύο 
χιλιάδων τετρακοσίων πενήντα (2.450) συνολικά. 

Η απόφαση αυτή ισχύει ένα μήνα πριν την δημοσίευσή 
της στην Εφημερίδα της Κυβερνήσεως. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 5 Ιανουάριου 2004 

Οι Γ ενικοί Γ ραμματείς 

Δημοσιονομικής Πολιτικής 

Υπουργείου Οικονομίας Υπουργείου Εθνικής Παιδείας 
και Οικονομικών και Θρησκευμάτων 

ΙΩΑΝΝΗΣ ΚΟΥΣΟΥΛΑΚΟΣ ΑΘΑΝ.ΤΣΟΥΡΟΠΛΗΣ 

-♦- 

Αριθ. 2/68303/0022 (5) 

Καθορισμός εφάπαξ αποζημίωσης της Προέδρου, των 
μελών και του γραμματέα της Ομάδας Εργασίας στο 
Υπουργείο Δικαιοσύνης για την απλούστευση και ενι- 
αιοποίηση των εντύπων αιτήσεων που χρησιμοποιούν 
οι πολίτες στα Πρωτοδικεία της χώρας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) Του άρθρου 2παρ.4του Ν. 2880/2001 «Πρόγραμμα 
ΠΟΛΙΤΕΙΑ για τη μεταρρύθμιση και τον εκσυγχρονισμό 
της Δημόσιας Διοίκησης και άλλες διατάξεις» (ΦΕΚ 9Α'). 

β) Του άρθρου 5 παρ. 6 εδ. α'του Ν. 2408/1996 «Τροπο¬ 
ποίηση διατάξεων του Ποινικού Κώδικα, του Κώδικα Ποινι¬ 
κής Δικονομίας, του Κώδικα Βασικών Κανόνων για τη μετα¬ 
χείριση των κρατουμένων και άλλες διατάξεις» (ΦΕΚ 104 Α'). 

γ) Του άρθρου 29του Ν. 1558/1985 «Κυβέρνηση και Κυ¬ 
βερνητικά όργανα» όπως προστέθηκε με το άρθρο 27 του 
Ν. 2081/1992 (ΦΕΚ 154 Α') και αντικαταστάθηκε από το 
άρθρο 1 του Ν. 2469/1997 (ΦΕΚ 38 Α'). 

δ) Του άρθρου 40 του Ν. 849/1978 «Περί παροχής κινή¬ 
τρων δια την ενίσχυσιν της περιφερειακής και οικονομι¬ 
κής αναπτύξεως της Χώρας» (ΦΕΚ 232Α'), όπως συμπλη¬ 
ρώθηκε με τις διατάξεις του άρθρου 8 του Ν. 2129/1993 
«Αύξηση συντάξεων και άλλες διατάξεις» (ΦΕΚ 57 Α'). 

ε) Του άρθρου 22 παρ. 3 του Ν. 2362/1995 «Περί Δημο¬ 
σίου Λογιστικού, ελέγχου των δαπανών του Κράτους και 
άλλες διατάξεις (ΦΕΚ 247Α'). 

στ) Του άρθρου 18παρ.18του Ν. 2503/1997 «Διοίκηση, 
οργάνωση, στελέχωση της Περιφέρειας, ρύθμιση θεμά¬ 
των για την τοπική αυτοδιοίκηση και άλλες διατάξεις» 
(ΦΕΚ 107Α'). 

ζ) Του άρθρου 6 παρ.5α του Ν. 2207/1994 «Προσωρινή 
κράτηση και έλεγχος της διάρκειάς της, αναστολή ποι¬ 
νών, απόλυση υπό όρο, επιτάχυνση διαδικασίας πολιτι¬ 
κών υποθέσεων και άλλες διατάξεις» (ΦΕΚ 65Α'). 

2. Την 8511/30.4.2003 (ΦΕΚ 568Β') κοινή απόφαση των 
Υπουργών Οικονομίας και Οικονομικών και Εσωτερικών, Δη¬ 
μόσιας Διοίκησης και Αποκέντρωσης «Κανονισμός Εφαρμο¬ 
γής Προγράμματος «ΠΟΛΙΤΕΙΑ» με την οποία καταργήθηκε 
η ΔΙΔΙΜ/Φ.5/2019 (ΦΕΚ97Β') όμοια για το ίδιο θέμα. 

3. Την 155587/5.10.2001 (ΦΕΚ 1358Β') κοινή απόφαση 
των Υπουργών Εσωτερικών, Δημόσιας Διοίκησης και 
Αποκέντρωσης και Δικαιοσύνης «Σύσταση Επιτροπής 
Παρακολούθησης του Προγράμματος «ΠΟΛΙΤΕΙΑ» στο 
Υπουργείο Δικαιοσύνης». 

4. Την ΔΙΔΙΜ/Φ.5/13399/31.7.2002 κοινή απόφαση των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης και Δικαιοσύνης με την οποία εγκρίθηκε το επι¬ 
χειρησιακό σχέδιο δράσης του Υπουργείου Δικαιοσύνης 


που εκπονήθηκε στο πλαίσιο εφαρμογής του προγράμ¬ 
ματος ΠΟΛΙΤΕΙΑ. 

5. Την 12417/27.6.2003 κοινή απόφαση των Υπουργών 
Εσωτερικών, Δημόσιας Διοίκησης και Αποκέντρωσης και 
Οικονομίας και Οικονομικών με την οποία κατανεμήθηκαν 
κατ’ αρχήν οι πόροιτου προγράμματος ΠΟΛΙΤΕΙΑ, στα κε¬ 
ντρικά επιχειρησιακά προγράμματα, για το έτος 2003. 

6. Τηνοικ. 149335/15.10.2003 (ΦΕΚ 1585/Β727.10.2003) 
απόφαση του Υπουργού Δικαιοσύνης με την οποία συ- 
στήθηκε και συγκροτήθηκε Ομάδα Εργασίας για την 
απλούστευση και ενιαιοποίηση των εντύπων αιτήσεων 
που χρησιμοποιούν οι πολίτες στα Πρωτοδικεία της Χώ¬ 
ρας, στο πλαίσιο υλοποίησης του 1.4.1. έργου της δρά¬ 
σης 1.4. - μέτρο ΠΟΛΙΤΕΙΑ 3.7. -της προτεραιότητας 1 του 
επιχειρησιακού σχεδίου δράσης του Υπουργείου Δικαιο¬ 
σύνης που εκπονήθηκε στο πλαίσιο εφαρμογής του προ¬ 
γράμματος ΠΟΛΙΤΕΙΑ. 

7. Το Π.Δ.81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών» (ΦΕΚ57Α'). 

8. Την κοινή υπουργική απόφαση 2/80345/0004/ 
8.11.1999 (ΦΕΚ2040Β') «Μεταβίβαση εξουσίας υπογρα¬ 
φής σύμφωνα με το άρθρο 7 παρ.1 του ν.1943/91». 

9. Το γεγονός ότι με την απόφαση αυτή προκαλείται για 
το έτος 2003 δαπάνη ύψους πέντε χιλιάδων (5.000) ευρώ, 
η οποία θα καλυφθεί από τις ήδη εγγεγραμμένες πιστώσεις 
του Υπουργείου Δικαιοσύνης (Φ.17 110) που έχουν μετα¬ 
φερθεί από τον ειδικό ΚΑΕ 5255 του Υπουργείου Εσωτερι¬ 
κών, Δημόσιας Διοίκησης και Αποκέντρωσης για την εφαρ¬ 
μογή και εκτέλεση του προγράμματος ΠΟΛΙΤΕΙΑ. 

10. Τις διατάξεις του άρθρου 17 του Ν. 3205/03, απο¬ 
φασίζουμε: 

Καθορίζουμε την εφάπαξ αποζημίωση της Προέδρου, 
των μελών και του γραμματέα της Ομάδας Εργασίας που 
συστήθηκε στο Υπουργείο Δικαιοσύνης για την απλού¬ 
στευση και ενιαιοποίηση των εντύπων αιτήσεων που χρη¬ 
σιμοποιούν οι πολίτες στα Πρωτοδικεία της χώρας ως 
ακολούθως: 

Το ποσό των τετρακοσίων σαράντα (440) ευρώ για την 
Πρόεδρο. 

Το ποσό των τριακοσίων πενήντα (350) ευρώ για καθέ¬ 
να από τα τέσσερα (4) μέλη. 

Το ποσό των διακοσίων πενήντα (250) ευρώ για τονγραμ- 
ματέα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιανουάριου 2004 

Οι Γενικοί Γ ραμματείς 

Δημοσιονομικής Πολιτικής 
Υπουργείου Οικονομίας Υπουργείου 

και Οικονομικών Δικαιοσύνης 

ΙΩΑΝΝΗΣ ΚΟΥΣΟΥΛΑΚΟΣ ΙΩΑΝΝΗΣ ΓΑΒΡΙΛΗΣ 
-♦- 

Αριθ. 88 (6) 

Αποδοχή παραίτησης του Προέδρου Διοικητικού Συμ¬ 
βουλίου του Ινστιτούτου Αμυντικών Αναλύσεων 
Υπουργείου Εθνικής Άμυνας. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του άρθρου 5 παρ. 22 του Ν. 2292/1995 
(ΦΕΚ Α' 35), όπως τροποποιήθηκε από τις διατάξεις του 
άρθρου 19 παρ. 1 του Ν. 2913/2001 (ΦΕΚΑ' 102), 

β. Το Π .Δ. 320/96 «Ινστιτούτο Αμυντικών Αναλύσεων του 
Υπουργείου Εθνικής Άμυνας» (ΦΕΚΑ'217). 

γ. Το άρθρο 29 Α'του Ν. 1558/85 (ΦΕΚΑΊ37), που προ¬ 
στέθηκε με το άρθρο 27 του Ν. 2081/92 (ΦΕΚ Α' 154), 
όπως τροποποιήθηκε με την παράγραφο 2 του άρθρου 1 
του Ν. 2469/97 (ΦΕΚΑ'38). 
δ. Την 1150/1.4.2002. απόφασή μας (ΦΕΚ Β' 403). 
ε. Την από 29.12.2003 αίτηση παραίτησης του Γεωργί¬ 
ου Σωτηρέλη από τη θέση του Προέδρου του Διοικητικού 
Συμβουλίου του Ινστιτούτου Αμυντικών Αναλύσεων. 

στ. Το γεγονός ότι από τις διατάξεις της παρούσας από¬ 
φασης δεν προκαλείται επιβάρυνση του προϋπολογι¬ 
σμού του Ινστιτούτου Αμυντικών Αναλύσεων, αποφασί¬ 
ζουμε: 

Αποδεχόμαστε την παραίτηση του Γεωργίου Σωτηρέλη 
από τη θέση του Προέδρου του Διοικητικού Συμβουλίου 
του Ινστιτούτου Αμυντικών Αναλύσεων. 

Η παρούσα ισχύει από την δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδας της 
Κυβερνήσεως. 

Αθήνα,12 Ιανουάριου 2004 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

Αριθ. 89 (7) 

Διορισμός Προέδρου Διοικητικού Συμβουλίου του Ινστι¬ 
τούτου Αμυντικών Αναλύσεων Υπουργείου Εθνικής 
Άμυνας 

Ο ΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του άρθρου 5 παρ. 22 του Ν. 2292/1995 
(ΦΕΚ Α' 35), όπως τροποποιήθηκε από τις διατάξεις του 
άρθρου 19παρ. 1 του Ν. 2913/2001 (ΦΕΚΑ' 102), 
β. Το Π .Δ. 320/96 «Ινστιτούτο Αμυντικών Αναλύσεων του 
Υπουργείου Εθνικής Άμυνας» (ΦΕΚΑ'217). 

γ. Το άρθρο 29 Α'του Ν. 1558/85 (ΦΕΚΑ' 137), που προ¬ 
στέθηκε με το άρθρο 27 του Ν. 2081/92 (ΦΕΚ Α' 154), 
όπως τροποποιήθηκε με την παράγραφο 2 του άρθρου 1 
του Ν. 2469/97 (ΦΕΚΑ'38). 
δ. Την 1150/1.4.2002. απόφαση μας (ΦΕΚ Β' 403). 
ε. Το γεγονός ότι από τις διατάξεις της παρούσας από¬ 
φασης δεν προκαλείται επιβάρυνση του προϋπολογι¬ 
σμού του Ινστιτούτου Αμυντικών Αναλύσεων, αποφασί¬ 
ζουμε: 

Άρθρο μόνο 

Τοποθετούμε ως Πρόεδρο του Διοικητικού Συμβουλίου 
του Ινστιτούτου Αμυντικών Αναλύσεων τον Δημήτριο Νε- 
ζερίτη. 

Η παρούσα ισχύει από την δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδας της 
Κυβερνήσεως. 

Αθήνα,12 Ιανουάριου 2004 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 


Αριθ. Υ2 (8) 

Συγκρότηση και ορισμός μελών Ομάδας Εργασίας. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α. Των άρθρων 29 Α' του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ 137 Α') όπως συμπληρώθηκε με 
το άρθρο 27 του Ν. 2081/92 (ΦΕΚ 154 Α') και τροποποιή¬ 
θηκε με το άρθρο 1 παρ. 2ατου Ν. 2469/97 (ΦΕΚ 38 Α'). 

β. Του Π.Δ. 373 /1995 «Συγχώνευση των Υπουργείων 
Προεδρίας της Κυβέρνησης και Εσωτερικών στο Υπουρ¬ 
γείο Εσωτερικών, Δημοσίας Διοίκησης και Αποκέντρωσης 
και καθορισμός των αρμοδιοτήτων τους» (ΦΕΚ 201 Α'). 

γ. Του Π.Δ 49/1988 «Οργανισμόςτου Υπουργείου Εσω¬ 
τερικών» (ΦΕΚ 18 Α'), όπως συμπληρώθηκε και τροποποι¬ 
ήθηκε μεταγενέστερα. 

δ. Του άρθρου 29 παρ. 1-7 της 10071/23.3.2001 κοινής 
απόφασης των Υπουργείων Εσωτερικών, Δημόσιας Διοί¬ 
κησης και Αποκέντρωσης, Εθνικής Οικονομίας και Οικο¬ 
νομικών Σύσταση Ανώνυμης Εταιρίας «Κοινωνίατης Πλη¬ 
ροφορίας ΑΈ» (ΦΕΚ324 Β727.3.2003). 

2. Την 248/12.3.2003 απόφασή μας, περί ορισμού της 
«Κοινωνίας της Πληροφορίας ΑΈ» ως τελικού Δικαιού¬ 
χου για το έργο «Ολοκληρωμένο Πληροφοριακό Σύστημα 
Εθνικού Δημοτολογίου». 

3. Την ανάγκη Νομοθετικών ρυθμίσεων, σχετικά με την 
σύσταση του Εθνικού Δημοτολογίου, αποφασίζουμε: 

Συγκροτούμε Ομάδα Εργασίας αποτελούμενη από 
τους: 

α. Μαυρίκα Νικόλαο, Νομικό Σύμβουλο του ΥΠΕΣΔΔΑ, 
ως Πρόεδρο. 

β. Κώτσιλα Παναγιώτη, στέλεχος της ΚτΠ ΑΕ, ως μέλος. 

γ. Μαραγκό Ευστράτιο, τμηματάρχη ΥΠΕΣΔΔΑ, ΠΕ 
Πληροφορικής, ως μέλος. 

δ. Αγγελετοπούλου Καλλιόπη, ειδική επιστήμονα Νομι¬ 
κής Πληροφορικής της Υπηρεσίας Ανάπτυξης Πληροφο¬ 
ρικής του ΥΠΕΣΔΔΑ, ως μέλος. 

ε. Καραμπάτσου Σταυρούλα, προϊσταμένη Τμήματος 
Μητρώων και Ληξιαρχείων της Δ/νσης Αστικής και Δημο¬ 
τικής Κατάστασης, ως μέλος. 

στ. Βλάχου Αγγελική, προϊσταμένη Τμήματος της Δ/νσης 
Αστικής και Δημοτικής Κατάστασης, ως μέλος. 

ζ. Σκαρμούτσο Ευθύμιο, τ. Δ/ντή του ΥΠΕΣΔΔΑ, ως μέ¬ 
λος. 

η. Δασκαλαντωνάκη Νικόλαο, Πάρεδρο Νομικού Συμ¬ 
βουλίου του Κράτους στη ΓΓΔΔ και Ηλεκ/κης Διακυβέρ¬ 
νησης του ΥΠΕΣΔΔΑ, ως μέλος. Γραμματέα της Ομάδας 
Εργασίας ορίζουμε την Ντιντιούμη Σταματίνα, υπάλληλο 
ΠΕ Διοικητικού της Δ/νσης Αστικής και Δημοτικής κατά¬ 
στασης. 

Έργο της Ομάδας Εργασίας είναι η κατάρτιση σχεδίου 
Νόμου που να αφορά στο «Εθνικό Δημοτολόγιο» και ειδι¬ 
κότερα: 

- Θεσμοθέτηση του «Εθνικού Δημοτολογίου», με τη δη¬ 
μιουργία μιας κεντρικής βάσης δεδομένων, η οποία θα 
προκύψει από τη συνένωση όλων των υφιστάμενων δη¬ 
μοτολογίων που τηρούνται μέχρι σήμερα από τους ΟΤΑ. 

- Αρμοδιότητες του Δημοσίου (ΥΠΕΣΔΔΑ) και των ΟΤΑ 
ειδικότερα, αναφορικά με την υποχρέωσή τους να κατα- 

χωρούν τα στοιχεία δημοτολογίου και να ενημερώνουν 
απρόσκοπτα τη βάση του «Εθνικού δημοτολογίου». 

- Πρόβλεψη διαδικασίας πιστοποίησης της συνεργα¬ 
σίας των ΟΤΑ με το Εθνικό Δημοτολόγιο. 

- Πρόβλεψη σταδιακής κατάργησης στους ΟΤΑ της 
υποχρεωτικής τήρησης των χειρόγραφων βιβλίων. 

- Πρόβλεψη διασφάλισης προσωπικών δεδομένων, από 
τη σύσταση και λειτουργία ή διασύνδεση αρχείων και την 
επεξεργασία στοιχείων, με σκοπό την κατάρτιση της 
βάσης του Εθνικού Δημοτολογίου, σύμφωνα με τον Ν. 
2472/1997 (ΦΕΚ 50/Α/10.4.1997). 

- Πρόβλεψη υλοποίησηςτης διαδικασίας μεταδημότευ¬ 
σης μέσω του Εθνικού Δημοτολογίου με την εξέταση 
όλων των παραμέτρων για την καθιέρωση του ενιαίου 
αριθμού δημότη. 

Η επιτροπή καλείται να έχει ολοκληρώσει τις εργασίες 
της μέχρι την 30.6.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,12 Ιανουάριου 2004 

Ο ΥΠΟΥΡΓΟΣ 

ΚΩΝ/ΝΟΣ ΣΚΑΝΔΑΛΙΔΗΣ 
-*- 

Αριθ. 48575 (9) 

Σύσταση νέου Δημοτικού Νομικού Προσώπου με την 
επωνυμία «Σχολική Επιτροπή Λυκείου Δημοτικού Δια¬ 
μερίσματος Ν. Μαγνησίας» στον Δήμο Εχεδώρουτου 
Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995 
(Δ.Κ.Κ.). 

2. Τις διατάξεις του άρθρου 5 του Ν. 1894/1990 (ΦΕΚ 
110/Α/1990). 

3. Τις διατάξεις της παρ. 10 του άρθρου 6 του Ν. 
2503/1997. 

4. Την 428/2003 απόφαση του Δημοτικού Συμβουλίου 
Εχεδώρου. 

5. Την απόφαση του Γενικού Γραμματέα Περιφέρειας 
Κεντρικής Μακεδονίας 5631/26.7.2000 (ΦΕΚ 1032/Β7 
22.8.2000) «Ορισμός εισηγητών και μεταβίβαση εξουσίας 
υπογραφής «Με εντολή Γενικού Γραμματέα» αποφάσεων 
και άλλων πράξεων στο Γ ενικό Διευθυντή, Διευθυντές και 
προϊσταμένους Τμημάτων και Γραφείων των υπηρεσιών 
της Περιφέρειας», όπως αναδημοσιεύθηκε στο ΦΕΚ 
1339/τ.Β/6.11.2000, αποφασίζουμε: 

Συστήνουμε νέο δημοτικό νομικό πρόσωπο με την επω¬ 
νυμία «Σχολική Επιτροπή Λυκείου Δημοτικού Διαμερίσμα¬ 
τος Ν. Μαγνησίας» στον Δήμο Εχεδώρουτου Νομού Θεσ¬ 
σαλονίκης. 

2. Σκοπός του νομικού προσώπου είναι: 

α) Η διαχείριση των πιστώσεων που διατίθενται από τον 
Δήμο Εχεδώρου για την κάλυψη των δαπανών λειτουρ¬ 
γίας, θέρμανσης, φωτισμού, ύδρευσης, τηλεφώνου, απο¬ 
χέτευσης, αγοράς αναλωσίμων υλικών κ.λ.π. 

β) Η καταβολή της αμοιβής στις καθαρίστριες του σχο¬ 
λείου. 

γ) Η εκτέλεση έργων για την επισκευή και συντήρηση 
του σχολικού κτιρίου και του κάθε είδους εξοπλισμού του. 

δ) Η ανάθεση λειτουργίας του σχολικού κτιρίου και η 
διαχείριση των εσόδων που προέρχονται από αυτό. 


ε) Η υποβολή εισηγήσεων προς την αρμόδια Διεύθυνση 
Δευτεροβάθμιας Εκπαίδευσης για τον εφοδιασμό του 
σχολείου και της βιβλιοθήκης του με έπιπλα ή άλλα είδη 
εξοπλισμού από τον ΟΣΚ και με βιβλία από το ΥΠΕΠΘ 
αντίστοιχα. 

στ) Η λήψη κάθε άλλου μέτρου που κρίνεται αναγκαίο 
για την λειτουργία της διοικητικής λειτουργίας των σχολι¬ 
κών μονάδων. 

ζ) Η καταβολή αποζημίωσης (εξόδων κίνησης) στους 
Σχολικούς Τ ροχονόμους. 

3. Το νομικό πρόσωπο διοικείται από Διοικητικό Συμ¬ 
βούλιο, σύμφωνα με τις διατάξεις της παρ.3 του άρθρου 
203 του Δημοτικού και Κοινοτικού Κώδικα και της παρ.8 
του άρθρου 5 του Ν. 1894/1990. 

4. Πόροι της Σχολικής επιτροπής είναι: 

α) Η ετήσια επιχορήγηση του Δήμου Εχεδώρου. 

β) Η ετήσια επιχορήγηση του κράτους. 

γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Τα έσοδα από την εκμετάλλευση του σχολικού κυλι¬ 
κείου. 

ε) Οι πρόσοδοι της σχολικής περιουσίας και το προϊόν 
εκποίησης περιουσιακών στοιχείων. 

στ) Τα έσοδα από κάθε άλλη νόμιμη πηγή. 

ζ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός κωλύεται από τον Αντι¬ 
πρόεδρο. 

6. Κάλυψη δαπάνης: Από τις διατάξεις της απόφασης 
αυτής προκαλείται δαπάνη σε βάρος του προϋπολογι¬ 
σμού του Δήμου Εχεδώρου που αντιστοιχεί σε ποσοστό 
της συνολικής πίστωσης ύψους τουλάχιστον 367.730,00 
€που έχει εγγράφει στον Κ.Α. 02.200.121α του προϋπο¬ 
λογισμού 2003 προσαρμοζόμενη ανάλογα στα επόμενα 
οικονομικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 31 Δεκεμβρίου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 
-♦- 

Αριθ. 133 (10) 

Έγκριση τροποποίησης καταστατικού του Νομικού Προ¬ 
σώπου Ιδιωτικού Δικαίου στη Νομαρχιακή Αυτοδιοίκη¬ 
ση Σάμου με την επωνυμία «ΟΡΓΑΝΙΣΜΟΣ ΤΟΥ¬ 
ΡΙΣΜΟΥ ΝΟΜΑΡΧΙΑΚΗΣ ΑΥΤΟΔΙΟΙΚΗΣΗΣ ΣΑΜΟΥ». 

ΤΟ ΝΟΜΑΡΧΙΑΚΟ ΣΥΜΒΟΥΛΙΟΥ ΣΑΜΟΥ 

Έχοντας υπόψη: 

Τις διατάξεις των άρθρων 73 και 74 παρ. 2 του Π.Δ. 
30/1996 καιτου Π.Δ. 198/96 και το γεγονός ότι από τις δια¬ 
τάξεις αυτής της απόφασης δεν προκαλείται δαπάνη σε 
βάρος του προϋπολογισμού του Νομικού Προσώπου, 
αποφασίζει ομόφωνα την τροποποίηση του άρθρου 3 του 
καταστατικού του ΝΠΙΔ με την επωνυμία «Οργανισμός 
Τουρισμού Νομαρχιακής Αυτοδιοίκησης Σάμου», το 
οποίο έχει δημοσιευθεί στην Εφημερίδα της Κυβερνή¬ 
σεως (ΦΕΚ 1044/Β729.7.2003), ως εξής: 

ΑΡΘΡΟ 3 

Όργανα διοίκησης. 

Όργανα διοίκησης του Οργανισμού είναι το Διοικητικό 
Συμβούλιο, ο Πρόεδρος και η Επαρχιακή Επιτροπή Του¬ 
ρισμού. 

ΔΙΟΙΚΗΤΙΚΟ ΣΥΜΒΟΥΛΙΟ 

Ο Οργανισμός διοικείται από Διοικητικό Συμβούλιο 
(Δ.Σ.), που απαρτίζεται από 15 (δέκα πέντε ) μέλη, τα 
οποία ορίζονται με απόφαση του Νομαρχιακού Συμβου¬ 
λίου και μετά από εισήγηση των αντίστοιχων φορέων 
τους. Στη συστατική πράξη είναι απαραίτητο να ορίζονται 
αναπληρωματικά μέλη για κάθε κατηγορία μελώντου Δ.Σ. 
(αιρετοί, εκπρόσωποι φορέων κλπ). 

Η θητείατου Δ.Σ. ακολουθεί τη θητεία του Νομαρχιακού 
Συμβουλίου και λήγει με την εγκατάσταση του νέου Δ.Σ. 

Στο Δ.Σ. μετέχουν ο Νομάρχης καιτέσσερα (4) μέλη του 
Νομαρχιακού Συμβουλίου, ο Έπαρχος Ικαρίας, ένας εκ¬ 
πρόσωπος της Ένωσης Ξενοδόχων Σάμου-Ικαρίας, ένας 
εκπρόσωπος της Ένωσης ενοικιαζομένων δωματίων Σά- 
μου-Ικαρίας, ένας εκπρόσωπος της ΤΕΔΚ Νομού Σάμου, 
ένας εκπρόσωπος του Επιμελητηρίου Σάμου, ένας εκ¬ 
πρόσωπος του Εργατικού Κέντρου Σάμου κατά προτίμη¬ 
ση από το σωματείο ξενοδοχοϋπαλλήλων, ένας εκπρό¬ 
σωπος της επαγγελματικής ένωσης τουριστικών πρακτό¬ 
ρων και επιχειρηματιών του Νομού Σάμου καθώς και τρία 
(3) πρόσωπα με επαγγελματική κατάρτιση και ειδικές 
γνώσεις στον τουρισμό, που ορίζονται από το Νομαρχια¬ 
κό Συμβούλιο. 

Δεν επιτρέπεται να εκλεγούν μέλη του Δ.Σ. ιδιώτες που 
έχουν στερηθεί τα πολιτικά τους δικαιώματα με αμετά- 
κλητη δικαστική απόφαση ή έχουν στερηθεί τη διαχείριση 
της περιουσίας τους με τελεσίδικη δικαστική απόφαση 
και για όσο χρόνο διαρκείη στέρηση αυτή καθώς και όσοι 
έχουν καταδικαστεί με αμετάκλητη δικαστική απόφαση 
ως αυτουργοί ή συμμέτοχοι σε κακούργημα ή σε κάποιο 
από τα πλημμελήματα που αναφέρονται στο άρθρο 187 
του Π.Δ. 410/1995. Κώλυμα που δημιουργείται μετά από 
την εκλογή συνεπάγεται αυτοδίκαιη έκπτωση από το 
αξίωμα. 

Το Δ.Σ. κατά την πρώτη τακτική του συνεδρίαση, που 
συγκαλείται με πρόσκληση του Νομάρχη Σάμου, συγκρο¬ 
τείται σε σώμα με την εκλογή Προέδρου, Αντιπροέδρου, 
Γεν. Γραμματέα και επαρχιακής επιτροπής με μυστική 
ψηφοφορία. Το Δ.Σ. συνεδριάζει τακτικά ανά δίμηνο και 
έκτακτα όταν προσκληθεί από τον Πρόεδρο για αποχρώ- 
ντα λόγο ή το ζητήσουν εγγράφως (επτά) 7 τουλάχιστον 
μέλη. 

Αρμοδιότητες του Διοικητικού Συμβουλίου: 

1. Διοικεί τον Οργανισμό σύμφωνα με τους νόμους και 
τη συστατική πράξη. 

2. Διαχειρίζεται την περιουσία του και τα οικονομικά εν 
γένειτου Οργανισμού. 

3. Καταρτίζει τον ετήσιο προϋπολογισμό και απολογι¬ 
σμό του Οργανισμού. 

4. Προσλαμβάνει ή απολύει διοικητικό ή επιστημονικό 
προσωπικό, καθορίζει τις αμοιβές, αναθέτει σε τρίτους 
εντολές επαγγελματικές και αναθέτει στην επαρχιακή 
επιτροπή την άσκηση ορισμένων αρμοδιοτήτων του. 

5. Εγκρίνει δαπάνες οποιουδήποτε ποσού με βάση τον 
προϋπολογισμό, μεριμνά για την είσπραξη των πόρων και την 
κατοχύρωση εν γένειτων συμφερόντων του Οργανισμού. 


6. Συντάσσει τον Εσωτερικό Κανονισμό Υπηρεσιών για 
την οργάνωση, τη διάρθρωση και τις αρμοδιότητες των 
υπηρεσιών του οργανισμού, του απασχολούμενου προ¬ 
σωπικού και τον κανονισμό διαχείρισης, που εγκρίνονται 
από το Νομαρχιακό Συμβούλιο. Το προσωπικό του οργα¬ 
νισμού συνδέεται με αυτόν με σχέση ιδιωτικού δικαίου. Οι 
ειδικοί επιστημονικοί συνεργάτες που προσλαμβάνονται 
επί θητεία αποχωρούν με τη λήξη της θητείας του Δ.Σ. 
που τους προσέλαβε χωρίς δικαίωμα αποζημίωσης ή άλ¬ 
λη αξίωση. Στον Οργανισμό με απόφαση του Νομάρχη 
μπορεί να αποσπώνται υπάλληλοι της Ν.Α. ή των ΝΠΔΔ 
του ευρύτερου δημόσιου τομέα, που υπηρετούν εντός 
των ορίων της Ν.Α. Σάμου για την καλύτερη οργάνωση 
των υπηρεσιών του και την εκπλήρωση των σκοπών του. 

7. Για τις αποφάσεις του Δ.Σ. που αφορούν τον προϋ¬ 
πολογισμό, τον απολογισμό, τον κανονισμό εσωτερικής 
υπηρεσίας, τον εσωτερικό κανονισμό λειτουργίας , την 
εκποίηση ή ανταλλαγή ακινήτων ή την επιβάρυνσή τους 
με εμπράγματα δικαιώματα, την αποδοχή κληρονομιών 
και δωρεών που περιέχουν όρο καθώς και για την συνο- 
μολόγηση δανείων απαιτείται και γνώμη του Νομαρχια¬ 
κού Συμβουλίου. Για κάθε μη αναφερόμενο ειδικώς ζήτη¬ 
μα διοίκησης και αρμοδιότητας του Δ.Σ. ισχύουν τα όσα 
προβλέπονται στο Π.Δ. 198/96. 

Επαρχιακή Επιτροπή Τουρισμού 

Με απόφαση του Δ.Σ. του οργανισμού συνιστάται επαρ¬ 
χιακή επιτροπή Τουρισμού Ικαρίας, στην έδρα της Επαρ¬ 
χίας Ικαρίας στην οποία μπορεί να μεταβιβάζονται αρμο¬ 
διότητες του Δ.Σ. επαρχιακού ενδιαφέροντος. Η θητεία 
των μελών της επαρχιακής επιτροπής ακολουθεί τη θη¬ 
τείατου Δ.Σ. 

Η Επαρχιακή επιτροπή Τουρισμού Ικαρίας είναι πενταμε¬ 
λής και απαρτίζεται από τον Έπαρχο Ικαρίας, ως πρόεδρο, 
τον εκπρόσωπο του Συνδέσμου ΟΤΑ Ικαρίας, τον εκπρό¬ 
σωπο του Δήμου Φούρνων, ένα εκπρόσωπο των ξενοδό¬ 
χων της επαρχίας Ικαρίας και ένα εκπρόσωπο των τουρι¬ 
στικών πρακτόρων και επιχειρηματιών, που υποδεικνύο¬ 
νται από τις αντίστοιχες επαγγελματικές τους ενώσεις. 

ΠΡΟΕΔΡΟΣ 

Πρόεδροςτου Δ.Σ. του οργανισμού είναι ο Νομάρχηςή 
Νομαρχιακός Σύμβουλος ή άλλο μέλος του Δ.Σ., που ορί¬ 
ζεται από το Νομαρχιακό Συμβούλιο. 

Ο Πρόεδρος εκπροσωπείτο νομικό πρόσωπο στα δικα¬ 
στήρια και σε κάθε δημόσια αρχή και δίνει τους όρκους 
που επιβάλλονται στον Οργανισμό. 

Είναι προϊστάμενος του προσωπικού του Οργανισμού. 
Διατάσσει την είσπραξη των εσόδων και εκδίδει τα χρη¬ 
ματικά εντάλματα πληρωμής σε βάρος των πιστώσεων 
του προϋπολογισμού. 

Υπογράφει τις συμβάσεις που συνάπτει ο Οργανισμός 
και ασκεί όλες τις αρμοδιότητες που του ανατίθενται από 
το νόμο ή από τον κανονισμό λειτουργίας ή τις αποφάσεις 
του Δ.Σ. 

Με απόφαση του Προέδρου μπορεί να ανατεθούν ορι¬ 
σμένες από τις αρμοδιότητές του στον Αντιπρόεδρο 
(υπογραφές εγγράφων, ενταλμάτων κλπ. με εντολή του). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σάμος, 28 Νοεμβρίου 2003 

Ο Πρόεδροςτου Νομαρχιακού Συμβουλίου 
ΝΙΚΟΛΑΟΣ ΖΑΧΑΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




